

**Test Case Manager – приложение за управление на тестови сценарии**

INFB01 Дипломиране

*Име:* **Борислав Ивов Вапцаров** *Преподавател:*

*Фак. №:* **F55118**

*Специалност:* Информатика

*Модул:* Приложна информатика

*Департамент:* Информатика

**22.05.2014, София**

Съдържание

[1. Въведение 3](#_Toc510093947)

## 

## Въведение

Като инженер Контрол качеството на софтуера в ежедневната си работа се сблъсквам с разнообразие от проблеми. Част от работата ми е да създавам ръчни (manual) тест кейсове и да ги използвам като основа за създаване на автоматични тестове, които кореспондират помежду си. Първата стъпка от създаването на ръчни тест кейсове води до проблема, че имаме нужда от място, на което те да бъдат съхранявани, интуитивно и лесно да се поддържат и като цяло да се направи процеса удобен и лесен за изпълнение, както и да има възможност няколко инженери по контрола на качеството на софтуера да го използват едновременно (в един екип има повече от един такъв инженер). Всяка свързана информация трябва да бъде записана и съхранявана по определен начин, а за тест кейсове се използват най-често Microsoft Word или Excel, но когато има функционалности с по-голям брой тест кейсове, тези методи са неефективни и са трудни за поддържане.

Има различни подходи към извършването на всичко гореопоменато. В повечето случаи информацията, която трябва да се съхрани и обнови, включва следното: ID и име на теста; стъпки за създаването на теста; очакван резултат за всяка стъпка или за теста като цяло; среда или специфики на браузъра; дата на създаване и промяна; статус (преминал успешно/провален/блокиран/пропуснат/неизпълнен); проблеми; свързани автоматични сценарии и техните характеристики; други добавки, и прочие.

Съществуващото решение за справянето с тази информация е специализирано за целта приложение, чиято пазарна стойност е висока и то невинаги дава желаният резултат. На настоящето ми работно място изпитваме нужда от такова приложение, но тези, които са на пазара са или твърде скъпи, или не са с желаното качество, или и двете.

Заради времеотнемащата настояща процедура, основна цел и съответно резултат от дипломната работа ще бъде WPF приложение, наречено “TestCase Manager”, което ще бъде от тип „клиент-сървър“, с база от данни на сървъра. Това приложение ще позволи интуитивен и лесен начин на създаване на йерархия от тест кейсове за нуждите на съответния софтуерен продукт.